கேள்வி: லகிரு கமகே - உள்ளூர்ப் போட்டிகள் குறித்து விரிவாக சொல்லுங்கள்.
பதில்: 2017-18 ஆம் ஆண்டிற்கான ''சூப்பர் ஃபோர் புரொவென்சியல் துடுப்பாட்டத் தொடரில்'' இவர் தம்புலா அணி சார்பாக விளையாடினார். இந்தத் தொடரில் இரண்டு போட்டிகளில் விளையாடி 10 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம்பெற்றார். 2018 ஆம் ஆண்டில் நடைபெற்ற இந்தத் தொடரிலும் இதே அணிக்காக விளையாடினார். 2018 ஆம் ஆண்டில் நடைபெற்ற இலங்கை கிரிக்கெட் லீக் தொடரில் இவர் கண்டி அணியில் இடம் பெற்றுள்ளார்.
கேள்வி: லகிரு கமகே - தேர்வு போட்டிகள் பற்றி விளக்கவும்.
பதில்: 2017 இல் இந்தியத் துடுப்பாட்ட அணி எதிரான தேர்வுத் துடுப்பாட்டத் தொடரில் இவர் இடம் பெற்றார். ஆனால் விளையாடும் வாய்ப்பு வழங்கப்படவில்லை. 2017 ஆம் ஆண்டில் இலங்கைத் துடுப்பாட்ட அணி ஐக்கிய அரபு அமீரகம் மற்றும் பாக்கித்தான் சுற்றுப் பயணம் செய்து விளையாடியது. அக்டோபர் 6 இல் அபுதாபியில் நடைபெற்ற பாக்கித்தான் துடுப்பாட்ட அணிக்கு எதிரான இரன்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 11 பந்துகளைச் சந்தித்த இவர் 1 ஓட்டங்களை எடுத்து யாசிர் ஷா பந்துவீச்சில் ஆட்டமிழந்தார்.பின் பந்துவீச்சில் 15 ஓவர்கள் வீசி 38 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இதில் 2 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 1 பந்துகளைச் சந்தித்து இறுதிவரை ஆட்டமிழக்காமல் ஓர் ஓட்டங்களை எடுத்தார். 16 ஓவர்களை வீசி 29 ஓட்டங்களை விட்டுக்கொடுத்து ஓர் இலக்குகளைக் கைப்பற்றினார். இதில் ஐந்து ஓவர்களை மெய்டனாக வீசினார். பின் 2018 இல் இலங்கைத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டது. சூன் 6 இல் எசுப்பானியா நடைபெற்ற முதல் தேர்வுத் துடுப்பாட்டப் போட்டியின் முதல் ஆட்டப் பகுதியில் 26 ஓவர்கள் வீசி 67 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. அதில் 6 ஓவர்களை மெய்டனாக வீசினார்.பின் மட்டையாட்டத்தில் 10 பந்துகளைச் சந்தித்தார். ஆனால் ஓட்டங்களை எடுக்கவில்லை. பின் இரண்டாவது ஆட்டப்பகுதியில் 15 ஓவர்கள் வீசி 43 ஓட்டங்கள் விட்டுக் கொடுத்தார். 3 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.பின் 49 பந்துகளைச் சந்தித்து 3 ஓட்டங்களை எடுத்து பிசூ பந்துவீச்சில் ஆட்டமிழந்தார்.மேற்கிந்தியத் தீவுகள் அணி 226 ஓட்டங்களில் வெறி பெற்றது.